b'\n_START_ARTICLE_\nXenokrates fra Sikyon\n_START_PARAGRAPH_\nXenokrates fra Sikyon, aktiv p\xc3\xa5 280-tallet f.Kr., var en gresk skulpt\xc3\xb8r og forfatter i antikken, og en av de f\xc3\xb8rste som vi kjenner til som kan bli karakterisert som en kunsthistoriker. Tre signerte sokler hvor statuene er g\xc3\xa5tt tapt er det eneste som er igjen av hans verk._NEWLINE_Plinius den eldre beskriver ham i Naturalis Historia som en elev av enten Euthykrates eller Teisikrates, og hevder at Xenokrates hadde overg\xc3\xa5tt begge i l\xc3\xb8pet av sin karriere, og at han skrev flere b\xc3\xb8ker som handlet om hans kunst og verk. Antagelig er det meste av hva Plinius skrev om kunst og kunstnere, og historien til gresk skulptur og maleri v\xc3\xa6rt meget p\xc3\xa5virket av Xenokrates. Han var ogs\xc3\xa5 den kunstkritikeren som var mest kjent hos romerne i l\xc3\xb8pet av den sene republikktiden, og han p\xc3\xa5virket i stor grad den romerske kunstsmaken.'